Un tânăr din Canada a avut parte de o surpriză neplăcută, în momentul în care a mers la drive-thru McDonald’s, pentru a-și comanda un meniu. A fost amendat de poliție pentru o greșeală banală. A explicat că totul „s-a dovedit a fi un prânz foarte scump”, în cele din urmă. Iată detaliile mai jos.
Un tânăr a mers la drive-thru McDonald’s, în Saskatoon, Canada, pentru a-și comanda un meniu. Totuși, vizita la celebrul fast-food s-a terminat cu o amendă uriașă, de 424 de dolari. A fost abordat de un om al legii, care i-a explicat motivul pentru care trebuie să plătească pentru greșeala făcută.
Tânărul a mers către un restaurant McDonald’s, cu gândul de a-și revendica un meniu primit gratuit prin intermediul aplicației companiei. Atunci când se afla la drive-thru, tânărul a încercat să își deschidă aplicația instalată pe telefon, pentru a-i arăta angajatului restaurantului fast-food. Înainte să plaseze comanda, însă, a fost oprit de un polițist pe motocicletă. Practic, tânărul rula încet cu mașina lui, în timp ce își ținea telefonul în mână.
Acest aspect a fost observat rapid de către un polițist. L-a oprit pe tânăr și i-a aplicat o amendă usturătoare, de 424 de dolari. Mason Prima, tânărul amendat de omul legii, a explicat că încerca să introducă un cod în aplicație, pentru a primi gratuit meniul comandat. În cele din urmă, tânărul canadian a mărturisit că a fost un „prânz foarte scump”, având în vedere circumstanțele în care s-a aflat. Pentru a-și face dreptate, a ajuns în instanță. Cazul încă se judecă.
„Abia mă mișcam. Deschid aplicația și mă uit la oglinda retrovizoare și văd un polițist pe motocicletă în spatele meu. Merg și îi arăt că sunt în aplicația mea McDonald’s încărcând codul pentru a primi o comandă gratuită. Încercam doar să obțin o masă gratuită, dar s-a dovedit a fi un prânz foarte scump. Nu aveam piciorul pe accelerație sau pe frână. Abia se mișcă”, a povestit Mason Prima, tânărul amendat de polițist cu 424 de dolari, arată The Mirror.
Sursă foto: Pixabay